laion/Wikipedia-Exotic huggingface dataset:
דירהם

דירהם (בערבית: درهم; תעתיק מדויק: דרהם) הוא מטבע ערבי עתיק העשוי מכסף. כיום המטבע משמש מספר מדינות ערביות, כמו איחוד האמירויות הערביות, מרוקו וארמניה. ומספר מדינות נוספות משתמשות בתת-מטבע בשם דירהם, לוב, קטר, ירדן וטג'יקיסטן. שמו של המטבע מגיע משם המטבע היווני העתיק דרכמה. המטבע היה במשקל אחד מארבעים מהאונקיה. כבר בקוראן הוזכר מטבע הדירהם כדבר זול ”והם קנו לו מחיר נמוך, מספר דירהם, והיו בו בין הסגפנים”. גם במקורות היהודיים מופיע המטבע, הרמב"ם בבואו לחשב את מידת רביעית עושה זאת על ידי הדירהם (27 דירהם) ככל הנראה הכוונה לדירהם מצרי עתיק. השולחן ערוך מתאר את שיעור חמש סלעים לפדיון הבן, כ”שלשים דירהמים כסף מזוקק”. באימפריה העות'מאנית המאוחרת (הטורקית העות'מאנית), משקל דירהם סטנדרטי היה 3.207 גרם. במצרים בשנת 1895, זה היה שווה ערך ל 47.661 גרגירי חיטה (3.088 גרם). כיום ישנה תנועה בעולם האיסלאמי להחיות את הדירהם כיחידת מסה למדידת כסף, אם כי ערכו המדויק שנוי במחלוקת (3 או 2.975 גרם). ערך מורחב – דירהם איחוד האמירויות הערביות דירהם איחוד האמירויות הערביות הוא המטבע וההילך החוקי של איחוד האמירויות הערביות. המטבע הונפק לראשונה בשנת 1973, והוא נחלק ל-100 פילס. סימונו של הדירהם לפי תקן ISO 4217 הוא AED. ערך מורחב – דירהם מרוקאי דירהם מרוקאי הוא המטבע וההילך החוקי של מרוקו, מאז 1959. דאר סיקה (הסוכנות האחראית על ייצור המטבע), הממוקמת בבירה רבאט, מפקחת על תהליך אספקת השטרות והמטבעות לבנק אל מג'ריב (הבנק המרכזי של מרוקו), שאחראי לחלק אותם לבנקים מרוקאים שונים. בארמניה קיים מטבע בשם דראם שמקורו במילה דירהאם. במדינות אחרות במדינות אלו קיים תת-מטבע: דינר לובי אחד מחולק ל-1,000 דירהם. ריאל קטרי אחד מחולק ל -100 דירהם סומוני טג'יקיסטני אחד מחולק ל-100 דיראם. מדיה וקבצים בנושא דירהם בוויקישיתוף מילון אנגלי באוקספורד, מהדורה ראשונה, sv 'dirhem' סורה יוסף - פסוק 20 פירוש המשנה, עדויות, א, ב. שולחן ערוך, יורה דעה, סימן ש"ה מילון אוקספורד, ערך דירהם. אשטור, (אוקטובר 1982). "משקולות לבנטיות וחבילות סטנדרטיות: תרומה למטרולוגיה של ימי הביניים המאוחרים יותר"
יחסי גמביה–צרפת

יחסי גמביה–צרפת הם יחסי החוץ בין הרפובליקה של גמביה לבין הרפובליקה הצרפתית. הסחר בין גמביה לצרפת נותר מוגבל. צרפת היא הספקית ה-15 בגודלה של גמביה והלקוחה ה-15 בגודלה. היבוא הצרפתי הוא אך ורק תוצרת חקלאית (בוטנים ותוצרי לוואי) ואילו הייצוא נוגע בעיקר לציוד ולמוצרי תיווך. היצוא הצרפתי עמד על 8 מיליון אירו בשנת 2016, והיבוא עמד על 5 מיליון אירו, והוא מורכב כמעט לחלוטין משמני מזון. יש מעט חברות צרפתיות העובדות בגמביה, ביניהן לטוטל רשת תחנות שירות. בשנת 2009 השתלטה קבוצת קסטל על מפעל לייצור משקאות בירה ואלכוהוליים. CFAO מחזיקה סוכנות רכב, CMA CGM ו-AGS נמצאים בתחומי התחבורה והלוגיסטיקה, Eiffage בעבודות ציבוריות ו-Bolloré בלוגיסטיקה. תחום החשמל, במיוחד אנרגיה מתחדשת (אנרגיה סולארית ורוח) וטיפול במים עשויים להציע הזדמנויות רבות. משלחת של אנשי עסקים שבסיסה בדקר ביקרה בבנג'ול ב-15 וב-16 במאי 2017. בוועדה הבין-משרדית הצרפתית לשיתוף פעולה ופיתוח בינלאומי (CICID) ב-8 בפברואר 2018, בראשות ראש ממשלת צרפת, נוספה גמביה לרשימת 19 המדינות המועדפות לסיוע בפיתוח צרפתי. Agence Française de Develvelement‏ (AFD, סוכנות הפיתוח הצרפתית) כבר תומכת בארגון לפיתוח אגן נהר גמביה ויכולה לספק הלוואות לא-ריבוניות בגמביה באמצעות חברת הבת PROPARCO. הוספת גמביה לרשימת המדינות המועדפות פותחת סיכויים חדשים לפעילות בדמות מענקי פרויקטים. צרפת מחזיקה בגמביה שגרירות בבנג'ול. גמביה מחזיקה בצרפת שגרירות בפריז. מדיה וקבצים בנושא יחסי גמביה–צרפת בוויקישיתוף יחסי גמביה–צרפת, באתר משרד החוץ הצרפתי יחסי גמביה–צרפת, באתר משרד החוץ הצרפתי אתר על יחסי מדינות
Ce n'était qu'un rêve

Ce n'était qu'un rêve (בעברית: שום דבר מלבד חלום או זה היה רק חלום) הוא סינגל שהוקלט על ידי הזמרת-יוצרת הקנדית סלין דיון. השיר יצא לאור ב-11 ביוני 1981, כסינגל הראשון מתוך אלבום הבכורה שלה La voix du bon Dieu, על ידי חברת התקליטים לס דיסקס שואביז. השיר הגיע למקום השמיני במצעד שבקוויבק. אלבום הבכורה והשיר עצמו הופקו על ידי רנה אנג'ליל, דניאל הטו ואדי מרנאיי. אנג'ליל, שהיה באותו הזמן המנהל של דיון ולימים הפך לבעלה, משכן את הבית שלו במטרה להקים חברת תקליטים דרכה יוציא את האלבומים של דיון. ההחלטה הזו גרמה לו ולדיון להוציא אלבום נוסף בסמוך לצאת האלבום הזה. כדי לקדם את האלבום, יצא הסינגל הזה. כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממיליון מיליון השמעות. מידע על היצירה "Ce n'était qu'un rêve" באתר מיוזיק בריינז Céline Dion - Ce N'Etait Qu'Un Reve, Discogs (באנגלית) Palmarès reconstitués de la chanson au Québec | BAnQ, www.banq.qc.ca (בצרפתית) La voix du bon Dieu, נבדק ב-2020-10-01
QNX

QNX היא מערכת הפעלה מסחרית דמוית יוניקס למערכות זמן אמת משובצות מחשב, שפותחה בתחילת שנות ה-80 של המאה ה-20 על ידי תאגיד התוכנה הקנדי Quantom Software Systems, ששמו שונה לאחר מכן ל-QNX Software Systems. היא הייתה אחת ממערכות ההפעלה המסחריות בעלות מיקרו-ליבה (Microkernel, µK) הראשונות שהפכו למוצלחות. נכון לשנת 2020, היא משמשת למגוון של מכשירים כגון מכוניות וטלפונים ניידים. חברת QNX Software נרכשה על ידי תאגיד התוכנה הקנדי BlackBerry Limited בשנת 2010. בתור מערכת הפעלה בעלת מיקרו-ליבה (Microkernel, µK), הרצת רוב הליבה נעשית באמצעות חלוקה למספר של מטלות קטנות, שנקראות Resource Managers. הדבר שונה ממערכת הפעלה בעלת ליבה מונוליתית - שבה הליבה מורכבת מתוכנה אחת ופועלת על אותו מרחב כתובות בזיכרון המחשב כמו התהליכים הראשיים של מערכת ההפעלה. במקרה הפרטי של QNX, השימוש במיקרו-ליבה מאפשר לכבות תהליכים מיותרים, מבלי לשנות את מערכת ההפעלה. גורדון בל ודן דודג', סטודנטים באוניברסיטת ווטרלו בשנת 1980 השתתפו בקורס על מערכות הפעלה זמן אמת, שבו התלמידים בנו בין היתר מיקרו-ליבה בסיסית. שניהם היו משוכנעים בצורך לתוכנה מסחרית לשם כך ועברו לקנטה, אונטריו שבקנדה על מנת להקים את החברה "Quantom Software Systems". ב-1982, הגרסה הראשונה של מערכת ההפעלה QUNIX שוחחרה עבור המעבד 8088 של אינטל, ובשנת 1984 שמה שונה ל QNX על מנת להימנע מבעיות של הפרת סימן מסחרי. בשנות ה-80 המאוחרות, זיהתה חברת Quantom את המעבר המהיר של השוק לכיוון מערכות הפעלה אשר עונות על POSIX : אוסף סטנדרטים שפיתח מכון IEEE לשמירת התאמה בין מערכות הפעלה, כך שיהיה יותר קל להסב תוכנה אחת למספר מערכות הפעלה, ולכן כתבה מחדש את המערכת והוציאה גרסה חדשה של מערכת ההפעלה. גרסה מותאמת זו נקראת QNX 4. בשנות ה-90 המאוחרות, החברה (ששמה שונה ל-QNX Software Systems) החלה לפתח גרסה חדשה של QNX, שתוכננה על מנת לתמוך בשימוש סימטרי בזיכרון על ידי כמה מעבדים או ליבות במקביל (Symmetric Multiproccesing). OpenQNX היא קהילה אשר עוסקת ב- QNX. ניתן לגשת לצ׳אטים הציבוריים ולחדשות הקבוצה באתר האינטרנט שלהם. Foundry27 היא קהילה אשר עוסקת ב- QNX אשר נוסדה על ידי החברה (QNX Software Systems) ומשמשת מתכנתים ב-QNX Neutrino (גרסה של מערכת ההפעלה). באמצעות Foundry27 ניתן להירשם לאתר, לבחור את סוג הרישיון ולקבל את קוד המקור ואת ערכות הכלים הנדרשות של QNX Neutrino. מדיה וקבצים בנושא QNX בוויקישיתוף אתר האינטרנט הרשמי של QNX
יחסי גמביה – הממלכה המאוחדת

יחסי גמביה–הממלכה המאוחדת הם יחסי החוץ בין הרפובליקה של גמביה לבין הממלכה המאוחדת. בריטניה וצרפת ניהלו מאבק על השליטה באזורי גמביה וסנגל לאורך המאות ה-17 וה-18. החזקה על אזור נהר הגמביה ניתנה לבריטניה בחוזה ורסאי מ-1783, פרט למובלעת צרפתית קטנה שנמסרה מאוחר יותר. ב-1807 אסרה בריטניה על סחר העבדים, ובשנים שלאחר מכן ניסתה ללא הצלחה להילחם בסוחרי העבדים בגמביה. לשם כך הוקמה ב-1816 מצודה בבת'רסט, כיום בנג'ול בירת גמביה. עד 1888 הייתה גמביה כפופה לשלטון הקולוניאלי בסיירה לאון, ובאותה שנה קיבלה מעמד של מושבה עצמאית. שנה מאוחר יותר נקבעו סופית גבולותיה, והיא הפכה למושבת כתר בריטית. מועצות שלטוניות ומחוקקות מקומיות הוקמו ב-1901, והמושבה החלה לצעוד בהדרגה לעבר שלטון עצמי. צו מ-1906 ביטל את העבדות. ההתקדמות לעבר עצמאות הואצה אחרי מלחמת העולם השנייה, במקביל להתרחבות משמעותית בכלכלת המושבה. בעקבות בחירות כלליות ב-1962, הוענק שלטון עצמי מלא בשנה שלאחר מכן, וב-18 בפברואר 1965 הוכרזה עצמאות גמביה, כמונרכיה חוקתית החברה בחבר העמים הבריטי, שמלכת בריטניה עומדת בראשה באופן סמלי. גמביה הייתה המושבה הבריטית האחרונה במערב אפריקה שזכתה לעצמאות. זמן קצר לאחר קבלת העצמאות, נערך משאל עם בשאלה האם להחליף את מלכת בריטניה בנשיא גמביה כראש המדינה. הרוב הדרוש לא הושג, אך משאל העם עצמו והאופן הדמוקרטי שבו נוהל נתפסו כסימן מעודד לגבי עתידה הפוליטי של המדינה. לאחר משאל עם נוסף ב-1970 הוכרזה גמביה כרפובליקה, וראש הממשלה סר דאוודה ג'ווארה הוכרז כראש המדינה. בריטניה מחזיקה בגמביה נציבות עליונה בבנג'ול. גמביה מחזיקה בבריטניה נציבות עליונה בלונדון. מדיה וקבצים בנושא יחסי גמביה – הממלכה המאוחדת בוויקישיתוף אתר על יחסי מדינות
Tellement j'ai d'amour pour toi

Tellement j'ai d'amour pour toi (בעברית: יש לי כל כך הרבה אהבה אליך) הוא סינגל שהוקלט על ידי הזמרת-יוצרת הקנדית סלין דיון. השיר יצא לאור ב-13 בדצמבר 1982, כסינגל הראשון מתוך אלבום האולפן השלישי שלה Tellement j'ai d'amour..., על ידי חברת התקליטים סיזונס רקורדס. השיר הגיע למקום השלישי במצעד שבקוויבק. ב-31 באוקטובר 1982, עם שיר זה, דיון זכתה במדליית זהב עבור "השיר המצטיין" בפסטיבל השירים הפופולרי העולמי בטוקיו, יפן ובפרס התזמורת הסימפונית של ימאהה ל"אמן הטוב ביותר". דיון ביצעה את "Tellement j'ai d'amour pour toi" מול 115 מיליון צופים בטלוויזיה ו-12,000 אנשים שהיו בקהל. כמו כן, היו 1907 מתמודדים ו-30 מתמודדים סופיים. דיון קיבל גם 4 פרסי פליקס בשנה שלאחר מכן כשאחד מהם בקטגוריה: "האמן מקוויבק שהשיג את ההצלחה הגדולה ביותר מחוץ לקוויבק", בזכות השיר הזה. "Tellement j'ai d'amour pour toi" הופיע באלבום האוסף של סלין דיון On ne change pas, משנת 2005. סרטון השיר "Tellement j'ai d'amour pour toi" באתר יוטיוב Céline Dion - Tellement J'ai D'amour Pour Toi, Discogs (בצרפתית) Céline Dion - Ce N'Etait Qu'Un Reve, Discogs (באנגלית) Québec Info Musique | Céline Dion | Chansons en Or, Les | Tellement j'ai d'amour pour toi, www.qim.com Céline Dion - On Ne Change Pas, Discogs (באנגלית) Release group "On ne change pas" by Céline Dion - MusicBrainz, musicbrainz.org
D'amour ou d'amitié

D'amour ou d'amitié (בעברית: של אהבה או חברות) הוא סינגל שהוקלט על ידי הזמרת-יוצרת הקנדית סלין דיון. השיר יצא לאור בדצמבר 1982, כסינגל השני מתוך אלבום האולפן השלישי שלה Tellement j'ai d'amour..., על ידי חברת התקליטים פטה רקורדס. השיר הגיע למקום הראשון במצעד שבקוויבק. בשנת 1982 גילה אדי מארנה מנגינה שהלחינו ז'אן פייר לאנג ורולאן ונסן והחליט לכתוב לה מילים. לבסוף, נוצר השיר "D'amour ou d'amitié". הוא כתב את השיר על נושא האהבה, תוך שהוא הדגיש בו את אספקט החברות ועל מה שמעבר. השיר הוקלט כבר ביולי 1982 והופץ בדצמבר באותה השנה. השיר נמכר בלמעלה מ-700,000 עותקים בצרפת בלבד, מה שהופך אותו לאחד השירים הצרפתיים הנמכרים ביותר בכל הזמנים. "Tellement j'ai d'amour pour toi" הופיע באלבום האוסף של סלין דיון On ne change pas, משנת 2005. מידע על היצירה "D'amour ou d'amitié" באתר מיוזיק בריינז סרטון השיר "D'amour ou d'amitié" באתר יוטיוב Céline Dion - D'amour Ou D'amitié, Discogs (באנגלית) Québec Info Musique | Céline Dion | Chansons en Or, Les | D'amour ou d'amitié, www.qim.com Georges-Hébert Germain, Céline : the authorized biography of Céline Dion, Toronto ; Tonawanda, NY : Dundurn Press, 1998, ISBN 978-1-55002-318-3 Céline Dion - On Ne Change Pas, Discogs (באנגלית) Release group "On ne change pas" by Céline Dion - MusicBrainz, musicbrainz.org InfoDisc : Les Certifications Officielles des 45 T. / Singles / Titres (Depuis 1073), www.infodisc.fr Gold/Platinum, Music Canada (באנגלית)
Mon ami m'a quittée

Mon ami m'a quittée (בעברית: החבר שלי עזב אותי) הוא סינגל שהוקלט על ידי הזמרת-יוצרת הקנדית סלין דיון. השיר יצא לאור ב-26 בספטמבר 1983, כסינגל הראשון מתוך אלבום האולפן הרביעי שלה Les chemins de ma maison, על ידי חברות התקליטים סיזונס רקורדס ופטה רקורדס. השיר הגיע למקום הראשון במצעד שבקוויבק. השיר הצליח מאוד בקוויבק. ב-8 באוקטובר 1983 הוא נכנס למצעד הסינגלים של המקום והגיע למקום הראשון שם שהה במשך תשעה שבועות. דיון קיבלה גם 2 פרסי פליקס בשנה שלאחר מכן, על השיר. "Mon ami m'a quittée" יצא מאוחר יותר כסינגל בצרפת במטרה לעזור בקידום אלבום האוסף הראשון שלה, Du soleil au cœur. בשנת 1984 הופק קליפ רשמי לשיר, ששודר בערוץ הטלוויזיה Sur les chemins de ma maison. דיון הקליטה גרסה בשפה גרמנית לשיר שנקראה, "Mon ami, geh nicht fort". אותה הגרסה נכללה כבי-סייד של השיר "Was bedeute ich dir", שהופץ בגרמניה בשנת 1984. "Tellement j'ai d'amour pour toi" הופיע באלבום האוסף של סלין דיון On ne change pas, משנת 2005. סרטון השיר "Mon ami m'a quittée" באתר יוטיוב אדי מרניי, כריסטיאן לויגרוט, תיירי ג'ופרוי Celine Dion* - Mon Ami M'a Quittee, Discogs (באנגלית) Québec Info Musique | Céline Dion | Chansons en Or, Les | Mon ami m'a quittée, www.qim.com Release group “On ne change pas” by Céline Dion - MusicBrainz, musicbrainz.org Céline Dion - On Ne Change Pas, Discogs (באנגלית)
Une colombe

Une colombe (בעברית: יונה) הוא סינגל שהוקלט על ידי הזמרת-יוצרת הקנדית סלין דיון. השיר יצא לאור ב-18 ביוני 1984, כסינגל הראשון מתוך אלבום האולפן השישי שלה Mélanie, על ידי חברת התקליטים טריאן רקורדס. השיר הופץ לראשונה בקוויבק ובקנדה. השיר הגיע למקום השני במצעד שבקוויבק. השיר נכתב על ידי מרסל לפבר ופול ביילגרון. השיר מדבר על עולם מלא שלווה, אהבה וידידות. ב-10 בספטמבר 1984 דיון שרה אותו עבור האפיפיור יוחנן פאולוס השני, תוך שהופיעה מול 65,000 איש באצטדיון האולימפי במונטריאול, קוויבק. "Une colombe" זכה גם בשני פרסי פליקס עבור "סינגל השנה הנמכר ביותר" ו"שיר הפופ של השנה". השיר היה להיט. ב-30 ביוני 1984 הוא נכנס למצעד השירים שבקוויבק, שם הגיע למקום השני, תוך ששהה במצעד במשך ארבעים וארבעה שבועות בסך הכול. "Tellement j'ai d'amour pour toi" הופיע באלבום האוסף של סלין דיון On ne change pas, משנת 2005. סרטון השיר "Une colombe" באתר יוטיוב פול ביילגרון, מרסל לפבר, רנה אנג'יל Céline Dion - Une Colombe, Discogs (באנגלית) Québec Info Musique | Céline Dion | Chansons en Or, Les | Tellement j'ai d'amour pour toi, www.qim.com Québec Info Musique | Céline Dion | Chansons en Or, Les | Une colombe, www.qim.com Marcel Lefebvre : écrivain, auteur | Libre Expression, www.editions-libreexpression.com (בצרפתית) Gold/Platinum, Music Canada (באנגלית) Céline Dion - On Ne Change Pas, Discogs (באנגלית) Release group "On ne change pas" by Céline Dion - MusicBrainz, musicbrainz.org
רודי פאנקו

רודי פאנקו (באנגלית: Rudy Pankow; נולד ב-12 באוגוסט 1998) הוא שחקן קולנוע וטלוויזיה אמריקאי ממוצא יהודי. ידוע בתפקידו כג'יי ג'יי מייבנק בסדרת הדרמה של נטפליקס "חופים של סודות". פאנקו נולד בשנת 1998 וגדל בקטצ'יקן שבאלסקה. אביו, אנדרו, הוא רופא, ואמו עקרת בית. יש לו שני אחים, אלק והנינג. הוא למד בבית ספר מקומי בו שיחק כדורגל. במקור שקל פאנקו ללמוד בבית ספר לבישול, אך בחר להיות שחקן. הוא נרשם לאולפני מייקל וולסון כדי לשפר את כישורי המשחק שלו. לאחר סיום קורס המשחק, החל לשחק בתיאטרון כדי לצבור ניסיון נוסף. בתקופת עבודתו בתיאטרון שיחק בתפקידים במחזות "מפצח האגוזים", "מרי פופינס" ו"אוליבר טוויסט". פאנקו ידוע בעיקר בזכות תפקידו בתפקיד ג'יי ג'יי מייבנק ב"חופים של סודות". בנוסף לסדרה הפופולרית "חופים של סודות", שיחק פאנקו בפרק בסדרה "הפוליטיקאי". הוא הופיע גם בפרקים של סדרות טלוויזיה, בהן "Acting for a Cause", "Solve, and Sunny" ו-"Family Cult". בקולנוע שיחק במספר סרטים קצרים במהלך השנים האחרונות, בהם "11:47", "Not Me" ו-"Last Summer". בשנת 2020 שיחק בתפקיד ראשי בסרט הקולנוע "Space Waves". בשנת 2022 שיחק בסרט הקולנוע "אנצ'רטד". רודי פאנקו, ברשת החברתית אקס (טוויטר) רודי פאנקו, ברשת החברתית אינסטגרם רודי פאנקו, במסד הנתונים הקולנועיים IMDb (באנגלית) רודי פאנקו, במסד הנתונים הקולנועיים KinoPoisk (ברוסית) "Get Ready to See a Lot More of Rudy Pankow – L'Officiel". www.lofficielusa.com. Fuentes, Tamara (29 באפריל 2020). ""Outer Banks" Star Rudy Pankow is Ready for JJ to Struggle in Season 2". Seventeen (באנגלית אמריקאית). נבדק ב-23 במאי 2020. {{cite web}}: (עזרה) "Rudy Pankow". "Meet the star of Netflix's TV series Outer Banks, Rudy Pankow". Wonderland (באנגלית אמריקאית). 29 באפריל 2020. נבדק ב-23 במאי 2020. {{cite web}}: (עזרה) Hall, Sarah (16 באפריל 2020). "Rudy Pankow Height, Weight, Age, biography, Family & Wiki". WikiCelebs (באנגלית אמריקאית). נבדק ב-23 במאי 2020. {{cite web}}: (עזרה) "How old is Rudy Pankow?". PopBuzz (באנגלית). נבדק ב-23 במאי 2020. {{cite web}}: (עזרה) Shelby Stivale, Not in Alaska Anymore! What to Know About ‘Outer Banks’ Star Rudy Pankow, J-14, ‏4 ביולי 2021 "Who plays JJ in Outer Banks on Netflix?". PopBuzz (באנגלית). נבדק ב-23 במאי 2020. {{cite web}}: (עזרה) Walsh, Savannah (21 במאי 2020). "All About Rudy Pankow, the Troubled Surfer JJ of Netflix's 'Outer Banks'". ELLE (באנגלית אמריקאית). נבדק ב-23 במאי 2020. {{cite web}}: (עזרה) Will Ashton, Where You've Seen The Outer Banks Cast Before, Cinemablend, ‏2 בספטמבר 2020 Niall Gray, Casting [SPOILER For Uncharted 2: Who Is The Actor In The Credits Scene?], Screen Rant, ‏2 בינואר 2022 "Rudy Pankow". IMDb. נבדק ב-23 במאי 2020. {{cite web}}: (עזרה) Do Good Things "Rudy Pankow was an extra in The Politician on Netflix". PopBuzz (באנגלית). נבדק ב-23 במאי 2020. {{cite web}}: (עזרה)
יחסי טנזניה–צ'ילה

יחסי טנזניה–צ'ילה הם יחסי החוץ בין צ'ילה וטנזניה. שתי המדינות כוננו יחסים דיפלומטיים ב-12 ביוני 1971. טנזניה מיוצגת בצ'ילה באמצעות שגרירותה בברזיליה, ברזיל. צ'ילה מיוצגת בטנזניה באמצעות שגרירותה בניירובי, קניה. סקירה היסטורית של הנוכחות הצ'יליאנית בהיסטוריה באתר משרד החוץ הצ'יליאני
יחסי מלאווי–צ'ילה

יחסי מלאווי–צ'ילה הם יחסי החוץ בין צ'ילה ומלאווי. בשנת 2014 מינתה צ'ילה את בנדטו קלוואני לקונסול כבוד בלילונגווה. מלאווי מיוצגת בצ'ילה באמצעות שגרירותה בברזיליה, ברזיל. צ'ילה מיוצגת במלאווי באמצעות שגרירותה בניירובי, קניה, ובנוסף מחזיקה קונסוליית כבוד בלילונגווה. באתר משרד החוץ הצ'יליאני אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי ניגריה–צ'ילה

יחסי ניגריה–צ'ילה הם יחסי החוץ בין צ'ילה וניגריה. שתי המדינות כוננו יחסים דיפלומטיים ב-5 באוקטובר 1961. ניגריה מיוצגת בצ'ילה באמצעות שגרירותה בבואנוס איירס, ארגנטינה. צ'ילה מיוצגת בניגריה באמצעות שגרירותה בניירובי, קניה. סקירה היסטורית של הנוכחות הצ'יליאנית בהיסטוריה באתר משרד החוץ הצ'יליאני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי ניז'ר–צ'ילה

בין הרפובליקה של ניז'ר לרפובליקה של צ'ילה לא מתקיימים יחסים דיפלומטיים רשמיים, ושתי המדינות לא מיוצגות האחת אצל השנייה, לא בדרג השגרירות ולא בדרג הקונסוליה, אולם שתי המדינות חברות באו"ם ובארגונים בינלאומיים נוספים. באתר משרד החוץ הצ'יליאני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
הר אימהותפ

הר אימהותפ או הר אימהוטפ או הר אימחותפ (באנגלית: Mount Imhotep) הוא הר בחלקו הדרומי של האי בראבנט, בארכיפלג פאלמר, שבאנטארקטיקה. ההר ממוקם בסמוך למוצאו של קרחון היפוקרטס. ההר מופה לראשונה על ידי המשלחת האנטארקטית הבלגית (אשר חקרה את אנטארקטיקה בין השנים 1899–1897), בפיקודו של אדריאן דה ז'רלאש. ההר צולם מן האוויר על ידי האנטיג אירוסרוויירס בע"מ בין השנים 1956–1957; ההר מופה על בסיס תצלומי אוויר אלה בשנת 1959. שמו של ההר ניתן לו על ידי הוועדה המייעצת לשמות אנטארקטיים של בריטניה. ההר נקרא על שמו של אימחותפ, אשר חי במצרים העתיקה והיה הרופא הראשון (הקדום ביותר) ששמו ידוע כיום. השם ניתן, בדומה לשמות של אתרים רבים נוספים באזור, על שמו של חלוץ בתחום הרפואה. הר אימהותפ באתר הסקר הגאולוגי של ארצות הברית הר אימהותפ באתר הגאזט האנטארקטי המשווה SCAR של ממשלת אוסטרליה "אימהותפ" היא ההגייה האנגלית של השם אימחותפ גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
פטיש כוח

פטישי כוח הם פטישי חישול מכניים, המשתמשים במקור כוח לא שרירי כדי להכין את הפטיש למכה, ולהאיץ את ביצוע העבודה. הפטישים שימשו נפחים, עובדי מתכת ויצרנים מאז סוף שנות השמונים לאחר שהחליפו את הקורנסים. פטיש כוח אופייני מורכב ממסגרת, סדן ואיל גומלין המחזיק פטיש או קורנס. חומר העבודה מונח על הסדן התחתון או המוט והראש או המשטח העליון פוגעים בחומר העבודה. פטיש הכוח הוא צאצא ישיר של הקורנס, השונה בכך שפטיש הכוח אוגר אנרגיה פוטנציאלית בסידור של הצמדות ומעיינות מכניים, באוויר דחוס או בקיטור, מאיץ את העבודה ומספק יותר כוח מאשר אם היו מאפשרים למשקל לרדת. הפטישים הקודמים, כמו הקורנסים, פטישי קיטור, פטישי לוח או רצועות, השתמשו במקור החשמל כדי להרים את האיל או את ראש הפטיש, אך נתנו לו ליפול אך ורק בכוח המשיכה. פטישי כוח מדורגים לפי משקל של חלקים נעים הפועלים ישירות על פיסת העבודה. זה כולל את משקל החלקים שעשויים להיות מורכבים ממשטח עליון, איל, זרועות הצמדה מכניות וקפיץ (ים) או איל, בוכנה ומוט חיבור/ים. אלמנטים עיצוביים ספציפיים מוכתבים על ידי מקור הכוח. פטיש הכוח הגדול ביותר הופעל באמצעות קיטור. פטישי כוח מסווגים בדרך כלל לפי מקור הכוח שלהם. פטישי אדים משתמשים באדים כדי להניע את הפטיש. הם נטו להיות הדגמים הגדולים ביותר שכן נדרשת אנרגיה רבה להפעלתם. רחד המקומות בהם היה צורך בפטישים כה גדולים הוא בבניית קטרים. לעיתים היו עבודות העבודה כה גדולות, עד כי נדרש מנוף וכמה גברים למקם את החלק בפטיש, ואיש שיפעיל את המכונה. פטישים אלו נטו להיות קטנים יותר והופעלו על ידי אדם יחיד, שהחזיק את כלי העבודה והפעיל את המכונה. רוב המכונות המכניות האלו הופעלו על ידי מערכות חגורות שטוחות או מנועים חשמליים בתקופה מאוחרת יותר שסובבו אותה על המכונה שהניעה את האיל. פטישי כוח אוויר משתמשים בפנאומטיקה כדי להניע את הפטיש. פטישי אדים וכוח מכניים נוצרו באמצע המאה ה - 20 בארצות הברית. בסוף המאה ה - 19 הפטיש הכוח המכני הפך לפופולרי בבתי נפחות ובתיקונים קטנים יותר. מכונות אלה עלו בדרך כלל בין 25 ל-500 פאונד. כיום, פטישים רבים עדיין בשימוש בחנויות ייצור קטנות ונפחות. באמצע המאה ה - 20 פטישי כוח המונעים על ידי אוויר דחוס החלו לצבור פופולריות וכמה יצרנים מייצרים כיום את פטישים אלה. מדיה וקבצים בנושא פטיש כוח בוויקישיתוף פטיש כוח ברכבת המזרח הרחבה המזרחית פטיש כוח, בביצוע Hammer forging in a Swedish factory, סרטון באתר יוטיוב
יחסי סומליה–צ'ילה

יחסי סומליה–צ'ילה הם יחסי החוץ בין צ'ילה וסומליה. צ'ילה וסומליה לא כוננו מעולם יחסים דיפלומטיים רשמיים. הסחר בין שתי המדינות הוא כמעט זניח, והסתכם ב-41,000 דולר בשנת 2016. סומליה לא מיוצגת בצ'ילה לא בדרג השגרירות ולא בדרג הקונסוליה. צ'ילה לא מיוצגת בסומליה לא בדרג השגרירות ולא בדרג הקונסוליה. יחסי הסחר בין המדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי סיירה לאון – צ'ילה

בין הרפובליקה של סיירה לאון לרפובליקה של צ'ילה לא מתקיימים יחסים דיפלומטיים רשמיים, ושתי המדינות לא מיוצגות האחת אצל השנייה, לא בדרג השגרירות ולא בדרג הקונסוליה, אולם שתי המדינות חברות באו"ם ובארגונים בינלאומיים נוספים. באתר משרד החוץ הצ'יליאני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי צ'ילה–קומורו

בין הרפובליקה של צ'ילה לאיחוד של איי קומורו לא מתקיימים יחסים דיפלומטיים רשמיים, ושתי המדינות לא מיוצגות האחת אצל השנייה, לא בדרג השגרירות ולא בדרג הקונסוליה, אולם שתי המדינות חברות באו"ם ובארגונים בינלאומיים נוספים. באתר משרד החוץ הצ'יליאני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
ליאון ואן מינדן

ליאון ואן מינדן (בהולנדית: Lion van Minden;‏ 10 ביוני 1880 – 6 בספטמבר 1944) היה סייף (חרב) אולימפי יהודי-הולנדי באולימפיאדת לונדון (1908). נספה באושוויץ. ואן לינדן נולד וגדל באמסטרדם, בן למשפחה יהודית, בנם של ברנקה זייקנופסר (1855–1943) ואברהם ואן מינדן (1850–1915). באולימפיאדת לונדון (1908) בשלב המוקדמות ניצח ואן מינדן שני קרבות והפסיד בשלושה בטורניר חרב אישי. הוא דורג במקום שלישי בבית ביחד עם רוברט בדמן מבריטניה. בקרב העלייה לשלב הבא, הוא הפסיד בקרב לבדמן. באליפות הולנד שנערכה בשנת 1909 זכה ואן מינדן במדליית זהב בדקר אישי. ואן מינדן שעסק במסחר, נישא ב-6 בספטמבר 1911 לאסתר מינה שלוסברך (7 בפברואר 1893 – 3 במאי 1945) נספתה בברגן בלזן. הם התגרשו ב-17 בספטמבר 1942. לזוג נולדה בת, גרטרוד (16 באוגוסט 1918 – 24 בספטמבר 1943) שנרצחה באושוויץ. ליאון ואן מינדן, באתר olympedia.org ליאון ואן מינדן, באתר The Geneanet (באנגלית) ליאון ואן מינדן, באתר Joods Monument (באנגלית) ליאון ואן מינדן, באתר Olympisch (בהולנדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ליאון ואן מינדן".